b'\n_START_ARTICLE_\nOthello (strate\xc5\xa1ka igra)\n_START_SECTION_\nZgodovina igre\n_START_PARAGRAPH_\nIzvor igre je vpra\xc5\xa1ljiv. Japonci verjamejo, da je nastala na Japonskem v 70. letih 20. stoletja, nekateri viri pa pravijo, da je obstajala \xc5\xbee prej. Na Japonskem je igro predstavil Goro Hasegava leta 1975, ki je napisal delo Kdo je zmagal pri Othellu. Igro je imenoval po Shakespearovi igri Othello._NEWLINE_\xc5\xa0tevilo dovoljenih postavitev v igri reversi je ocenjeno na vsaj 10\xc2\xb2\xe2\x81\xb8, stopnja zapletenosti drevesa igre je pribli\xc5\xbeno 10\xe2\x81\xb5\xe2\x81\xb8. Leta 1980 je program The Moor premagal veljavnega svetovnega prvaka in od tedaj so ra\xc4\x8dunalni\xc5\xa1ki programi igrali na nivoju svetovnih prvenstev. Eden od najmo\xc4\x8dnej\xc5\xa1ih svetovnih programov za othello je Logistello, ki je leta 1997 premagal \xc4\x8dlove\xc5\xa1kega prvaka Teke\xc5\xa1ija Murakamija s 6:0.'